CELEX: 22017D0031
Language: hu
Date: 2015-07-10 00:00:00
Title: Az EGT Vegyes Bizottság 191/2015 határozata (2015. július 10.) az Európai Gazdasági Térségről szóló megállapodás XX. mellékletének (Környezet) módosításáról [2017/31]

12.1.2017   
               
               
                  HU
               
               
                  Az Európai Unió Hivatalos Lapja
               
               
                  L 8/25
               
            AZ EGT VEGYES BIZOTTSÁG 191/2015 HATÁROZATA
      (2015. július 10.)
      az Európai Gazdasági Térségről szóló megállapodás XX. mellékletének (Környezet) módosításáról [2017/31]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A környezet büntetőjog általi védelméről szóló, 2008. november 19-i 2008/99/EK európai parlamenti és tanácsi irányelvet (1) bele kell foglalni az EGT-megállapodásba.
               
            
                  (2)
               
               
                  A 2008/99/EK irányelv hatálya olyan jogi aktusokra is kiterjed, amelyeket belefoglaltak a megállapodásba, és olyanokra is, amelyeket nem.
               
            
                  (3)
               
               
                  Az EGT-megállapodás XX. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XX. melléklete az 1 l. pont (2009/128/EK európai parlamenti és tanácsi irányelv) után a következőkkel egészül ki:
      
         
                     „1 m.
                  
                  
                     
                        32008 L 0099: Az Európai Parlament és a Tanács 2008. november 19-i 2008/99/EK irányelve a környezet büntetőjog általi védelméről (HL L 328., 2008.12.6., 28. o.).
                     Az irányelv rendelkezései e megállapodás alkalmazásában a következő kiigazítással értendők:
                     Mivel a 2008/99/EK irányelvben felsorolt bizonyos közösségi jogi aktusokat nem foglalták bele az EGT-megállapodásba, a 2008/99/EK irányelvben szereplő ilyen jogi aktusokra, az ilyen jogi aktusokban szereplő fogalommeghatározásokra és az ilyen jogi aktusok hatálya alá tartozó magatartással kapcsolatos bűncselekményekre történő hivatkozások nem alkalmazandók az EFTA-államokra. E jogi aktusok jelenleg a következők:
                     
                                 i.
                              
                              
                                 A Tanács 1975. december 8-i 76/160/EGK irányelve a fürdővizek minőségéről;
                              
                           
                                 ii.
                              
                              
                                 A Tanács 1979. április 2-i 79/409/EGK irányelve a vadon élő madarak védelméről;
                              
                           
                                 iii.
                              
                              
                                 A Tanács 1992. május 21-i 92/43/EGK irányelve a természetes élőhelyek, valamint a vadon élő állatok és növények védelméről;
                              
                           
                                 iv.
                              
                              
                                 A Tanács 1996. május 13-i 96/29/Euratom irányelve a munkavállalók és a lakosság egészségének az ionizáló sugárzásból származó veszélyekkel szembeni védelmét szolgáló alapvető biztonsági előírások megállapításáról;
                              
                           
                                 v.
                              
                              
                                 A Tanács 1996. december 9-i 338/97/EK rendelete a vadon élő állat- és növényfajok számára kereskedelmük szabályozása által biztosított védelemről;
                              
                           
                                 vi.
                              
                              
                                 A Tanács 2003. december 22-i 2003/122/Euratom irányelve a nagy aktivitású zárt radioaktív sugárforrások és a gazdátlan sugárforrások ellenőrzéséről;
                              
                           
                                 vii.
                              
                              
                                 Az Európai Parlament és a Tanács 2006. február 15-i 2006/7/EK irányelve a fürdővizek minőségéről,
                              
                           
                                 viii.
                              
                              
                                 Az Európai Parlament és a Tanács 2006. szeptember 6-i 2006/44/EK irányelve a halak életének megóvása érdekében védelmet vagy javítást igénylő édesvizek minőségéről;
                              
                           
                                 ix.
                              
                              
                                 A Tanács 2006. november 20-i 2006/117/Euratom irányelve a radioaktív hulladékok és a kiégett fűtőelemek szállításának felügyeletéről és ellenőrzéséről.”.
                              
                           
               
      2. cikk
      A 2008/99/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. július 11-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. július 10-én.
         
            
               az EGT Vegyes Bizottság részéről
            
            
               az elnök
            
            Atle LEIKVOLL
         
      
      
         (1)  HL L 328., 2008.12.6., 28. o.
      
      
         (*1)  Alkotmányos követelmények fennállását jelezték.
      
         MELLÉKLET
         
            A SZERZŐDŐ FELEK EGYÜTTES NYILATKOZATA
         
         
            a 2008/99/EK európai parlamenti és tanácsi irányelvet az EGT-megállapodásba foglaló 2015. július 10-i 191/2015 EGT vegyes bizottsági határozathoz
         
         
            „A 2008/99/EK európai parlamenti és tanácsi irányelv jogalapja az Európai Közösséget létrehozó szerződés 175. cikke (jelenleg az EUMSZ 192. cikke), célja pedig a környezet hathatós védelme. E célokat büntetőjogi eszközök alkalmazásával kívánja elérni. A Szerződő Felek megállapodtak arról, hogy az irányelvet bele kell foglalni az EGT-megállapodásba. A Szerződő Felek megállapodnak arról, hogy a 2008/99/EK irányelv EGT-megállapodásba foglalása nem sérti az EGT-megállapodás hatályát, és tudomásul veszik, hogy az EUMSZ hatálybalépését követően az uniós jogalkotó az EUMSZ 83. cikkének (2) bekezdése szerint szabályozási minimumokat állapíthat meg a bűncselekményi tényállások és a büntetési tételek meghatározására vonatkozóan egy konkrét uniós szakpolitikai területen, »ha az valamely harmonizációs intézkedések hatálya alá tartozó területen az Unió politikájának eredményes végrehajtásához elengedhetetlen«. A 83. cikk (2) bekezdése alapján elfogadott jövőbeli jogalkotási intézkedések nem lesznek EGT-vonatkozásúak.”